Forsvarer til tidligere Tina-siktet: – Han har følt seg mistenkt
– Det vil komme en reaksjon hos han, men først vil han forvisse seg om dette her. Han ønsker å vite hva dette er for noe, men det kommer til å komme en sterk reaksjon hos han, sier Atle Helljesen, som representerte Tinas ekskjæreste som var siktet i saken fra 2000 til 2002. Torsdag opplyste Rogaland politidistrikt at en 36 år gammel mann, som ikke har vært i politiets søkelys tidligere, nå er pågrepet i saken. – Han har fra tid til annen kjent seg som mistenkt, sier Helljesen om årene som har gått frem til nyheten om den nye siktelsen i dag. – Han fikk vite om dette i går. Politiet ringte han og ville ha han inn til avhør, men forklarte at det ikke gjaldt han, det var bare et vitneavhør. Via media fikk han i dag vite at en annen mann var siktet i saken, sier Helljesen. VG-spesial: Norges uløste drap – Dette er Tina-sakenAdvokat Odd-Rune Torstrup er forsvarer for mannen som nå er siktet for drap eller medvirkning til drap på Tina Jørgensen. – Det er mennesker der ute i samfunnet som vet ting om saken og som vil bli avhørt i saken, og derfor er det av vår interesse at ikke opplysninger lekker ut, sier Torstrup under en pressekonferanse torsdag. Under politiet pressekonferanse tidligere på formiddagen sa politiet at de ikke utelukker at flere personer er involvert i saken. Tinas mor i sommer: Håpet er på sitt sterkeste nå – Jeg ønsker ikke å gi uttrykk for om han erkjenner straffskyld på dette tidspunkt, av hensyn til etterforskningen, sier Torstrup. Han bekrefter imidlertid politiet opplysninger om at hans klient og den drepte Tina Jørgensen kjente hverandre.Tina Jørgensen skulle bare gå hjem fra Stavanger sentrum natt til søndag 24. september i 2000. På veien forsvant hun sporløst. Til tross for omfattende søk ble ikke 20-åringen funnet før 26. oktober, og da ved en tilfeldighet. Hun lå skjult i en kum ved Bore kirke, tre mil utenfor Stavanger. Tina var drept med stump vold. Politiet i Stavanger tok opp saken på nytt i mars 2013 etter å ha mottatt mange tips over en lengre periode. En etterforskningsgruppe jobbet frem til september med ulike spor, og særskilt med kartlegging av Tinas siste bevegelser, men det fremkom ingen opplysninger som kunne føre til en oppklaring av saken. Sentralt i gjenåpningen var etterforskning av såkalte alibikandidater. Ett av tipsene omhandlet en mann som skulle ha vært i Stavanger da Tina Jørgensen forsvant og på Karmøy da Birgitte Tengs ble drept i 1995, men tipset førte ikke frem.
Mannen som tidligere har vært siktet for drapet på Tina Jørgensen fikk torsdag vite gjennom media at en annen mann er pågrepet i saken.